Et personlig vendepunkt for Harrison kom under innspillingen av filmen Help! på Bahamas, da en hindu ga hvert av medlemmene i The Beatles en bok om reinkarnasjon. Harrisons interesse for indisk kultur utvidet seg dermed til å omfatte hinduismen. En pilegrimsreise sammen med kona Pattie Boyd til India, der Harrison studerte sitar, møtte flere guruer, og besøkte en rekke hellige steder, fylte månedene mellom den aller siste Beatles-turnen og de første forsøkene på innspillingen av den banebrytende albumet Sgt. Pepper.